Trpanj

Trpanj je općina u Hrvatskoj. Nalazi se u Dubrovačko-neretvanskoj županiji. Općinska naselja Trpanjska općina obuhvaća 4 naselja (stanje 2006.), to su: Donja Vrućica, Duba Pelješka, Gornja Vrućica i Trpanj. Zemljopis Područje Trpnja ima sve osobine sredozemne klime s klimatskim razlikama koje su posljedica postojanja visoke planinske zapreke neposredno uz obalu, niza otoka i povremenih kontinentalnih utjecaja. Stanovništvo Prema popisu stanovništva iz 2001. godine, općina Trpanj ima 871 stanovnika, a samo naselje 707. Povijest Kontinuitet življenja na ovom prostoru možemo pratiti još od prapovijesti do danas. Tako su na padinama brežuljka Gradine koji dominira pristaništem, nađeni primjerci prapovijesne keramike prostoručne izrade koji, uz tragove suhozidina, ukazuju da je tu bilo pretpovijesno naselje gradinskog tipa. I na brežuljku sv. Roka nalazimo prapovijesne tragove na kojima je kasnije sazidana crkva. Na trpanjskoj obali rimski osvajači zatekli su naselje ilirskih Plerejaca na padinama Gradine, a na vrhu tog brežuljka, u kasnoj antici, početkom VI. stoljeća, kada Goti vladaju rimskom pokrajinom Dalmacijom, Bizantski car Justinijan vodi borbu za ponovno osvajanje obale, te da bi osigurao pomorski put uz hrvatsku obalu podiže niz utvrda kao i trpanjsku Gradinu. Trpanj je prednjačio u emancipiranju hrvatskog jezika u podijeljenoj hrvatskoj zemlji. U Kraljevini Dalmaciji, nakon što je uveden propis kojim je hrvatski postao službeni umjesto talijanskog, uveli su hrvatski kao isključivo jedini jezik kojim će se služiti u svim poslovima. Odluku su donijeli na prijedlog veletrgovca u Aleksandriji, inače svog mještanina, Ive Cibilića. Također su odlučili da će odbiti svakog klijenta, ako ne bude u trgovini komunicirao s njima hrvatski. Reakcija je izazvala bijes manjinskih autonomaša. U listu Il Dalmati satiričnom pjesmom pokudili su Trpanjce, nazvazvši ih mješancima latinske mazge i egipatske magarice (usporedi ime kluba "Faraon"). Gospodarstvo Turizam i poljodjelstvo. Poznate osobe Ivo Baća, hrv. liječnik, jedan od vodećih europskih kirurga Ena Begović, hrv. filmska i kazališna glumica Mia Begović, hrv. filmska i kazališna glumica Antun Ferri, hrv. liječnik Juraj Ferri, hrv. političar i pravnik, hrv. preporoditelj Frano Glavina, hrv. povjesničar Stjepan Ilijić, hrv. književnik, učitelj u trpanjskoj osnovnoj školi Šime Mihaljević, učitelj u trpanjskoj osnovnoj školi Poznate osobe koje su pohađale trpanjsku osnovnu školu bili su: znastvenici dr. Ivo Belin, dr. Frano Glavina, Martin Glavina, dr. Arijana Miljak, dr. Mladen Montana, dr.Stjepan Ivanišević, književnici Dinko Fabris i Nedjeljko Subotić, istaknuti liječnici dr. Ivo Baća, dr. Mato Begović, dr. Stijepo Benić, dr. Baldo Dragojević, dr. Rafo Ferri, dramski umjetnici Ena Begović, Mia Begović, Ivan Brkić, Ante Šoljak, te dr. Jure Ferri, Ivo Ferenca, Ivo Ivetta i drugi. Spomenici i znamenitosti Trpanj, kao staro mjesto, u svojoj dugoj povijesti ima znamenitu kulturnu baštinu od kasnoantičke utvrde Gradine do crkava, kapelica i spomenika. Gradina crkva sv. Petra i Pavla crkva Gospe od Karmela crkvica sv. Antuna crkva sv. Roka crkva sv. Nikole kip Velike Gospe - Zvijezde Mora, postavljen na lukobran 1938. Obrazovanje osnovna škola Trpanj Kultura Šport Nogometni Klub Faraon Osnovan je 1919. god. vaterpolski klub "Trpanj" Galerija Izvori Vanjske poveznice Službena stranica Turistička zajednica Općine Trpanj